Wertheim

**Wertheim** (oschtfränkisch *Wärde*) isch e Großi Chraisstadt im Main-Tauber-Chrais z Bade-Wirttebärg. 

## Geografi
Wertheim isch di nerdlischt Gmai vu Bade-Wirttebärg un lyt an dr Schnittstell zwische Odewald, Spessart un Unterfranke an dr Mindig vu dr Tauber in Main. Dr Baan bstoht us 47,9 % Landwirtschaftsflechi, 35,9 % Wald, 13,4 % Sidligsflechi un 2,8 % sunschtiger Flechi.

Nochbergmaine sin Holzkirchen, Helmstadt un Neubrunn (alli Landchrais Würzburg, Bayern), Werbach un Külsheim (boodi Main-Tauber-Chrais), Neunkirchen (Landchrais Miltenberg, Bayern), Freudenberg (Main-Tauber-Chrais), Stadtprozelten un Faulbach (boodi Landkrais Miltenberg) un Hasloch, Kreuzwertheim un Triefenstein (alli Landchrais Main-Spessart, Bayern).

Z Wertheim git s drei Landschafts- un drei Naturschutzbiet:
* Landschaftsschutzbiet *Wertheim*: 3932,0&nbsp;ha; Freudenberg, Külsheim, Werbach un Wertheim; syt 1979.
* Landschaftsschutzbiet *Freudenberg*: 1704,5&nbsp;ha; Freudenberg un Wertheim; syt 1984.
* Landschaftsschutzbiet *Kembachtal*: 744,0&nbsp;ha; Wertheim, syt 1985.
* Naturschutzbiet *Ellenberg-Kapf*: 17,5&nbsp;ha; Stadt Wertheim; syt 1986.
* Naturschutzbiet *Gutenberg*: 12,2&nbsp;ha; Stadt Wertheim; syt 1984.
* Naturschutzbiet *Leidenrain*: 29,7&nbsp;ha: Stadt Wertheim; syt 1942

Zum Dail uf em Baan vu Wertheim lige d FFH-Biet *Unteres Taubertal* un *Sandstein Spessart*.

## Gmaigliederig
Zue Wertheim ghere d Stadtdail Bettingen, Dertingen, Dietenhan, Dörlesberg (mit em glychnamige Dorf, em Gheft Ernsthof un em Wohnblatz Ebenmühle), Grünenwört, Höhefeld (mit em glychnamige Dorf, em Wyler Klosterhöhe un dr Hef Mittelhof un Wagenbuch), Kembach, Lindelbach, Mondfeld (mit em glychnamige Dorf un em Wohnblatz Rosenmühle), Nassig (mit dr Derfer Nassig un Ödengesäß, dr Wyler Im Loch un Steingasse un em Wohnblatz Ödengesäßer Hof), Reicholzheim (mit em glychnamige Dorf, em Wyler Bronnbach, em Gheft Schafhof un dr Wohnblätz Bahnstation Bronnbach, Bahnstation Reicholzheim un Teilbacher Mühle), Sachsenhausen, Sonderriet, Urphar, Waldenhausen, Wertheim (mit dr glychnamige Stadt un dr Stadtdail Bestenheid, Brückenviertel, Eichel, Mühlenviertel, Reinhardshof, Tauberviertel un Vockenrot).

## Gschicht
Wertheim isch zum erschte Mol gnännt wore anne um 779/94 as *Wertheim* (1009 *Werdheim*), Bettingen um 800 as *Bettinga* (?) (1050-1150 *in Betingin,* 1245 *Bettingen,* 1283 *Bettenkeim*), Dertingen 839 as *Taherdingas* (1050-1150 *in Tertingin*), Dietenhan 1326 as *Dyethenhan* (1422 *Diettenhan*), Dörlesberg 1167 as *Dorligsburg* (1196 *Dorlich,* 1202 *Torlichespuor*), Grünenwört 1199 as *Gruonenwerde*, Höhefeld 1317/20 as *Hovelt, Hohevelt*, Kembach um 800 as *Chentebach* (1352 *Kentbach*), Lindelbach 1230 as *Lindelbach* (1245 *Lindebach*), Mondfeld 1214 as *Mahenvelt*, Nassig 1218 as *Nazza* (?) (1298 *Nazzahe*), Reicholzheim 1178 as *Richolfesheim* (1192 *Richolvesheim*), Sachsenhausen 1178 as *Sahsenhusen*, Sonderriet 1226 as *Sunderrieth*, Urphar um 800 as *Urfare* (1234 *Urvar*), Waldenhausen 1178 as *Waldenhusen*.

Wertheim het anne 1306 vum Chenig Albrecht I. s Frankfurter un 1333 vum Chaiser Ludwig em Bayer s Gelnhauser Stadträcht iberchuu. Bis uf Mondfeld, wu zue Kurmainz ghert het un d Ortschafte Dörlesberg un Reicholzheim, wu zum Zischterzienserchloschter Bronnbach ghert hän, hän alli hitige Stadtdail bis 1803 zur Grofschaft Löwenstein-Wertheim mit Sitz z Wertheim ghert.

Wu 1806 mit dr Rhybundakte s Firschtedum Löwenstein-Wertheim mediatisiert woren isch, isch Wertheim an s Großherzogdum Bade chuu. Im Badische isch Wertheim vu 1807 bis 1813 Sitz vum Amt Wertheim gsii, 1813 bis 1819 vum Amt Stadt- und Erstes Landamt Wertheim un ab 1813 Sitz vum Bezirksamt Wertheim.

Anne 1936 isch Wertheim zum Bezirksamt Tauberbischofsheim chuu, wu 1939 dr Landchrais Tauberbischofsheim drus woren isch. Im Rame vu dr bade-wirttebärgische Chraisreform isch 1973 dr Landchrais Tauberbischofsheim ufglest wore un Tauberbischofsheim un d Ortschafte um Wertheim sin zum neie *Tauberkreis* chuu, wu zum 1. Jänner 1974 in *Main-Tauber-Kreis* umgnännt woren isch.

### Yygmaindige
* 1913: Bestenheid
* 1935: Eichel
* 1937: Vockenrot
* 1. Jänner 1972: Bettingen, Grünenwört, Lindelbach, Nassig, Sonderriet, Urphar, Waldenhausen
* 1. April 1972: Erholungsort Mondfeld
* 1. Dezämber 1972: Dertingen, Dietenhan, Dörlesberg, Kembach, Sachsenhausen
* 1. Jänner 1975: Höhefeld, Reicholzheim

### Yywohnerentwicklig
Yywohnerzahle noch em Stand vum Biet, wien er dodmol gsii isch. D Zahle sin Schetzige, Volkszeligsergebnis (¹) oder amtligi Furtschrybige vu dr statistische Ämter.

¹ Volkszelligsergebnis

## Verwaltig
Wertheim ghert zue kaim Verwaltigsverband. D Stadt isch e Mittelzäntrum im Regionalverband Haalbrunn-Franke.

Dr Oberburgermaischter vu Wertheim isch dr Stefan Mikulicz.

### Städtepartnerschaften
Wertheim unterhält eine Städtepartnerschaft mit folgenden Städten:
* Salon-de-Provence (Frankreich), seit 1964
* Huntingdon und Godmanchester (Vereinigtes Königreich), seit 1981
* Szentendre (Ungarn), seit 1989
* Csobánka (Ungarn), seit 1992
* Gubbio (Italien), seit 2006 (1980–2006 Städtefreundschaft)

## Böuwärch
* Burgruine (12.–18. Jh.)
* Spitzer Turm (12./15.Jh)
* Maintor (zwische 1200 un 1400)
* Zolltor (zwische 1200 un 1400)
* Weißer Turm (um 1180)
* Roter Turm (zwische 1500 un 1620)
* Evangelischi Stiftschilche St. Marien (1383) 
* Kadolischi Chilche St. Venantius (1842)
* Kilianskapelle (1472) mit em „Wertheimer Affe“
* Zisterzienserabtei Bronnbach (grindet 1151)
* Grafschaftsmuseum mit Otto-Modersohn-Kabinett
* Glasmuseum


Burgruine Wertheim.jpg
Wertheim Stiftskirche.jpg|Stiftschilche
StVenantius(Wertheim)Januar2016L1040012.JPG|St. Venantius
Museo-01 Grafschaftsmuseum Wertheim.jpg|Grafschaftsmuseum
Wertheim, Stadtmauer, Rechte Tauberstraße-003.jpg|Spitzer Turm mit Stadtmure
Aerial image of Bronnbach Abbey (view from the southwest).jpg|Chloschter Bronnbach
Wertheim, Burg, Weißer Turm-002.jpg|Weißer Turm
Wertheim, Maingasse, Maintor-004.jpg|Maintor


## Dialäkt
Dr Dialäkt vu Wertheim ghert zum Oschtfränkisch.

## Wirtschaft
* Main-Hafe
* Factory-Outlet-Center *Wertheim Village* an dr A3 mit iber 110 Outlet-Boutique
* Glasinduschtry

## Literatur
* Thomas Ellwein, Ralf Zoll: *Die Wertheim-Studie.* Verlag Leske und Budrich, Opladen 2003. ISBN 3-8100-3515-7.
* Erich Keyser (Hrsg.): *Badisches Städtebuch*; Band IV 2. Teilband aus „Deutsches Städtebuch. Handbuch städtischer Geschichte – Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages“, Stuttgart, 1959
* Erich Langguth: *Aus Wertheims Geschichte.* Verlag des Historischen Vereins Wertheim e.&nbsp;V., Wertheim 2004
* Jörg Paczkowski u.&nbsp;a.: *Wertheim – Stadt an Main und Tauber.* Kunstschätzeverlag, Gerchsheim 2007, ISBN 3-934223-27-3.
* Karl Platz: *Wertheimer Mundart-Wörterbuch.* Verlag E. Buchheim, Wertheim 1990. ISBN 3-9246-1112-2
* Manfred Schneider: *Wertheims schöne Winkel.* Kreuzwertheim 1997. ISBN 3-00-001 568-X
* Kurt Zimmermann: *Obrigkeit, Bürgertum und Wirtschaftsformen im Alten Wertheim.* Würzburg 1975

## Weblink

* Websyte vu Wertheim
* Wertheim uf LEO-BW
** Bettingen uf LEO-BW
** Dertingen uf LEO-BW
** Dietenhan uf LEO-BW
** Dörlesberg uf LEO-BW
** Grünenwört uf LEO-BW
** Höhefeld uf LEO-BW
** Kembach uf LEO-BW
** Lindelbach uf LEO-BW
** Mondfeld uf LEO-BW
** Nassig uf LEO-BW
** Reicholzheim uf LEO-BW
** Sachsenhausen uf LEO-BW
** Sonderriet uf LEO-BW
** Urphar uf LEO-BW
** Waldenhausen uf LEO-BW
** Wertheim, Altgemeinde uf LEO-BW

## Fueßnote